**Съобщение**

Във връзка с постъпило уведомление за инвестиционно предложение: „Инсталация за производство на ел. енергия с мощност 30 kW и кабелна линия ниско напрежение (НН) за свързване с мрежата“, в УПИ XVIII-213, кв. 40, с. Хубавене, общ. Роман, обл. Враца, възложител: „Астеф-Т“ ЕООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда изграждане на фотоволтаична централа с мощност 30 kW за продажба на ел. енергия и кабелна линия ниско напрежение (НН) за свързване с ел. мрежата.

ИП ще се реализира в УПИ XVIII-213, кв. 40, с. Хубавене, общ. Роман, обл. Враца.

Реализацията на ИП е свързана с изготвен ПУП-ПЗ, като изменението се състои в промяна на предназначението на имота от жилищен и се определя нова устройствена зона – „предимно производствена“, с конкретно предназначение „за фотоволтаична електрическа централа“.

Предвижда се монтиране на модули (панели) на терена в имота на конструкция с наклон 25 градуса. Те преобразуват слънчевата енергия в електрическа. Произведената от фотоволтаичните модули правотокова ел. енергия постъпва за преобразуване в инвертори посредством мрежа от електрически връзки, комуникационни апарати, защити и кабели.

Педвижда се ФЕЦ да се присъедини към ново електромерно табло, монтирано на стълб №6 от въздушна мрежа НН на ТП3, клон „Б“, с. Хубавене. Кабелната линия ще се изпълни с 1 бр. кабел в изкоп с размери 0,7/05 м. Трасето от ФЕЦ в имота ще преминава в тротоарното пространство на улица от регулационния план на с. Хубавене с осеви точки 173, 174 и 175 до стълб №6 и ще е с дължина 88 м.

В резултат от реализацията на ИП не се очаква генериране на отпадъци.

При реализацията на ИП няма да се формират отпадъчни води.

За обслужване на обекта ще се използват съществуващи улици граничещи с имота.

Инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 1,400 км, е BG0000374 "Бебреш" за опазване на природните местообитания и дивата флора и фауна, обявена със Заповед № РД-1048/17.12.2020г. на министъра на околната среда и водите (обн. ДВ, бр.21/12.03.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Роман и кметство с. Хубавене.

/отговорено на 30.10.2023г./